**Gabriel Fontaine** (s. 30. huhtikuuta 1997 Montreal, Quebec, Kanada) on kanadalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan keskushyökkääjä.

Ura
---

Fontaine pelasi kauden 2012–2013 QMAAA-juniorisarjan Magog Cantonniersissa, jonka paras syöttäjä hän oli 21 syöttöpisteellään Nicholas Lamoureux-Bissonin ja Alex Dostien kanssa. Fontaine voitti kauden aikana Team Québec Whitessa Quebec Gold Cupin. Sherbrooke Phoenix varasi hänet 29. pelaajana QMJHL:n varaustilaisuudessa 2013. Samana kesänä Fontainen varasi myös Muskegon Lumberjacks 68. pelaajana USHL:n varaustilaisuudessa. Kauden 2013–2014 hän pelasi suurimmaksi osaksi Cantonniersissa, mutta Fontaine debytoi myös Phoenixin QMJHL-joukkueessa, jossa hän pelasi 17 runkosarjaottelua tehden yhden syöttöpisteen.

Varsinaisella QMJHL:n tulokaskaudellaan 2014–2015 Fontaine pelasi Sherbrooke Phoenixissa 55 runkosarjaottelua tehopistein 4+15=19 ja kuusi playoff-ottelua ilman tehopisteitä. Kesäkuussa 2015 seura kauppasi hänet Rouyn-Noranda Huskiesiin vaihdossa hyökkääjä Julien Pelletieriin ja kesän 2016 toisen kierroksen varausvuoroon. Fontaine teki kaudella 2015–2016 63 runkosarjaottelussa tehot 20+25=45 ja 20 playoff-ottelussa tehot 5+11=16. Hän voitti koko QMJHL:n pudotuspelien tehotilaston lukemalla +19. Viidennessä finaaliottelussa 12. toukokuuta 2016 Shawinigan Cataractesia vastaan Fontaine sai syöttöpisteen Mārtiņš Dzierkalsin tekemään voittomaaliin. Hän sai ottelussa myös kakkossyöttöpisteen Dzierkalsin viimeistelemiin 7–2-loppulukemiin, jotka ratkaisivat Huskiesille QMJHL:n mestaruuden, President’s Cupin. Memorial Cup-lopputurnauksen semifinaaliottelussa 27. toukokuuta 2016 WHL-joukkue Red Deer Rebelsia vastaan Fontaine sai Huskiesin 1–3-voittoon päättyneessä ottelussa syöttöpisteen Dzierkalsin tekemään voittomaaliin, joka vei joukkueen finaaliin. Mestaruuden vei lopulta kuitenkin London Knights lukemin 3–2.

New York Rangers varasi Fontainen kuudennella kierroksella 171. pelaajana NHL:n varaustilaisuudessa 2016. Kaudella 2016–2017 hän oli tehoilla 23+29=52 Rouyn-Noranda Huskiesin QMJHL-joukkueen kolmanneksi paras maalintekijä ja Fontaine jakoi sisäisen pistepörssin neljännen sijan Alexandre Fortinin kanssa.

Huhtikuussa 2017 Fontaine teki kolmivuotisen NHL-tulokassopimuksen New York Rangersin kanssa. Hän pelasi kauden 2017–2018 kokonaan AHL-joukkue Hartford Wolf Packissa, jossa tulokaskausi toi 68 runkosarjaottelussa tehot 9+9=18. Myös kaksi jälkimmäistä kauttaan Fontaine vietti farmissa. Kausi 2019–2020 hänellä päättyi vain 13 ottelun jälkeen olkapäävammaan marraskuussa 2019. Lokakuussa 2020 Fontaine teki Rangersin kanssa vuoden mittaisen ja kaksisuuntaisen jatkosopimuksen. Tammikuussa 2021 seura asetti hänet siirtolistalle. Koska mikään toinen NHL-seura ei napannut Fontainea vuorokauden kuluessa, Rangers lähetti hänet farmiin. Fontaine vietti osan kaudesta 2021–2022 seura NHL-joukkueen varamiesten ns. taksiryhmässä. Hän pelasi AHL:ssä kauden aikana vain neljä ottelua.

Syyskuussa 2021 Fontaine osallistui ammattilaistryout-sopimuksella Colorado Avalanchen NHL-harjoitusleirille. Muutamaa päivää myöhemmin hän teki vuoden mittaisen AHL-sopimuksen Colorado Eaglesin kanssa.

Fontaine siirtyi syyskuussa 2022 loppukauden 2022–2023 kattavalla ja 6. marraskuuta asti kestävän tryoutin sisältävällä sopimuksella SM-liigajoukkue Rauman Lukkoon. Häntä seurajohdolle suositteli myös Fontainen ystävä ja Lukon puolustaja Thomas Grégoire. Koejaksonsa päätteeksi Fontaine teki seuran kanssa kevääseen 2024 asti kestävän jatkosopimuksen. Hän jakoi 14 osumallaan Lukon sisäisen maalipörssin voiton Sebastian Revon kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Magog Cantonniers | QMAAA | 37 | 10 | 21 | 31 | 14 | 5 | 2 | 4 | 6 | 2 |
| 2013–2014 | Magog Cantonniers | QMAAA | 22 | 7 | 16 | 23 | 10 | 11 | 4 | 6 | 10 | 12 |
|  | Sherbrooke Phoenix | QMJHL | 17 | 0 | 1 | 1 | 6 | – | – | – | – | – |
| 2014–2015 | Sherbrooke Phoenix | QMJHL | 55 | 4 | 15 | 19 | 32 | 6 | 0 | 0 | 0 | 4 |
| 2015–2016 | Rouyn-Noranda Huskies | QMJHL | 63 | 20 | 25 | 45 | 43 | 20 | 5 | 11 | 16 | 24 |
|  | Rouyn-Noranda Huskies | M-Cup | – | – | – | – | – | 5 | 1 | 1 | 2 | 8 |
| 2016–2017 | Rouyn-Noranda Huskies | QMJHL | 59 | 23 | 29 | 52 | 37 | 13 | 6 | 5 | 11 | 8 |
| 2017–2018 | Hartford Wolf Pack | AHL | 68 | 9 | 9 | 18 | 2 | – | – | – | – | – |
| 2018–2019 | Hartford Wolf Pack | AHL | 72 | 11 | 15 | 26 | 18 | – | – | – | – | – |
| 2019–2020 | Hartford Wolf Pack | AHL | 13 | 1 | 2 | 3 | 4 | – | – | – | – | – |
| 2020–2021 | Hartford Wolf Pack | AHL | 4 | 0 | 1 | 1 | 0 | – | – | – | – | – |
| 2021–2022 | San Diego Gulls | AHL | 39 | 3 | 10 | 13 | 18 | – | – | – | – | – |
| 2022–2023 | Lukko | SM-liiga | 51 | 14 | 9 | 23 | 18 | 5 | 1 | 1 | 2 | 4 |
| 5 kautta | yhteensä | AHL | 196 | 24 | 37 | 61 | 42 | – | – | – | – | – |
| 1 kausi | yhteensä | SM-liiga | 51 | 14 | 9 | 23 | 18 | 5 | 1 | 1 | 2 | 4 |

Lähteet
-------

* Gabriel Fontaine The Internet Hockey Databasessa (englanniksi)
* Gabriel Fontaine Eurohockey-sivustolla (englanniksi)
* Gabriel Fontaine *Elite Prospects*. Everysport Media Group AB.  (englanniksi)

### Viitteet

1. 1 2 3 4  Gabriel Fontaine *Elite Prospects*. Everysport Media Group AB.  (englanniksi)
2. ↑  Elite Prospects - Magog Cantonniers *eliteprospects.com*. Everysport Media Group AB. Viitattu 21.9.2022. (englanniksi)
3. ↑  Huskies de Rouyn-Noranda *facebook.com*.  6.6.2015. Rouyn-Noranda Huskies. Viitattu 21.9.2022. (ranskaksi)
4. ↑  Elite Prospects - QMJHL Stats 2015-2016 *eliteprospects.com*. Everysport Media Group AB. Viitattu 21.9.2022. (englanniksi)
5. ↑  LHJMQ *theqmjhl.ca*. The Canadian Hockey League. Viitattu 21.9.2022. (englanniksi)
6. ↑  [hthttps://chlmemorialcup.ca/gamecentre/472/boxscore Memorial Cup] *chlmemorialcup.ca*.  27.5.2016. The Canadian Hockey League. Viitattu 21.9.2022. (englanniksi)
7. ↑  Elite Prospects - Rouyn-Noranda Huskies *eliteprospects.com*. Everysport Media Group AB. Viitattu 21.9.2022. (englanniksi)
8. ↑  Rangers Agree to Terms With Forward Gabriel Fontaine *nhl.com/rangers*.  21.3.2022. New York Rangers. Viitattu 21.9.2022. (englanniksi)
9. ↑  Murphy, Mike: Wolf Pack: Fontaine Could be Out for Season, Cunniff Leaves Coaching Staff *blueshirtbanter.com*.  27.11.2019. Vox Media, LLC. Viitattu 21.9.2022. (englanniksi)
10. ↑  Rangers Agree to Terms with Gabriel Fontaine and Darren Raddysh *nhl.com/rangers*.  16.10.2020. New York Rangers. Viitattu 21.9.2022. (englanniksi)
11. ↑  Gabriel Fontaine Stats, Profile, Bio, Analysis and More *sportsforecaster.com*. XML Team Solutions, LLC. Viitattu 21.9.2022. (englanniksi)
12. ↑  Avalanche Roster for 2021-22 Training Camp *nhl.com/avalanche*.  23.9.2021. Colorado Avalanche. Viitattu 21.9.2022. (englanniksi)
13. ↑  Eagles Sign Center Gabriel Fontaine to AHL Contract *coloradoeagles.com*.  25.9.2021. WINDSOR, CO.:  Larimer County Sports, LLC DBA Colorado Eagles Pro Hockey. Viitattu 21.9.2022. (englanniksi)
14. ↑  Westerlund, Jenna: AHL-hyökkääjä Gabriel Fontaine siirtyy Lukon riveihin – verkot silti vesillä pelaajamarkkinoilla *Jatkoaika.com*.  15.9.2022. Jatkoaika r.y. Viitattu 21.9.2022.
15. ↑  Gabriel Fontaine kiinnitetty sinikeltaisiin kevääseen 2024 asti! *raumanlukko.fi*.  4.11.2022. Rauman Lukko Oy. Viitattu 6.11.2022.
16. ↑  Elite Prospects - Lukko *eliteprospects.com*. Everysport Media Group AB. Viitattu 11.6.2023. (englanniksi)

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
18 Jandric |
19 Järvenpää |
20 Nyman |
23 Trah’t |
24 Krannila |
27 Po. Westerholm |
29 Suni |
30 Salonen |
34 Harvey |
36 Järvinen |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
90 Hämäläinen |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen